
    Nr. 1816/ 09 aprilie 2021


REFERAT DE APROBARE
privind alocarea sumei de 100.000 lei, din bugetul local al comunei Târgușor,
 județul Constanța, pe anul 2021, în vederea achiziționării unui autoturism 
pentru primăria Târgușor, județul Constanța



	În cadrul activității pe care o desfășoară, Primăria comunei Târgușor are relații de colaborare și îndrumare cu instituțiile județene ( prefectură, consiliu județean, agenția județeană a finanțelor publice, direcția generală de asistență socială, agenția județeană pentru prestații sociale, direcția județeană de trezorerie și contabilitate publică, casa de asigurări sociale de sănătate și multe alte instituții).
	Pentru rezolvarea cât mai rapidă a problemelor care se ivesc în activitatea de zi cu zi, salariații instituției se deplasează la Constanța ori de câte ori este nevoie, pentru depunere de documente, depunerea banilor încasați prin casieria unității, instruiri și alte probleme în interesul serviciului.
	În momentul de față instituția deține un autoturism Dacia Logan care a fost primit ca donație de la Guvernul României în anul 2012, având la această dată durata normată de funcționare expirată. Anual se cheltuiesc sume importante de bani pentru reparații întrucât defectează foarte des. Cheltuielile care sunt necesare pentru reparații ar fi suficiente pentru achiziționarea unuia nou.
Ținând cont de Ordonanța Guvernului nr. 80/2001 privind stabilirea unor normative de cheltuieli pentru autorităţile şi instituţiile publice şi OUG nr. 68/ 2012 pentru modificarea şi completarea unor acte normative şi reglementarea unor măsuri financiar- fiscale, este necesară alocarea sumei de 100.000 lei, din bugetul local al comunei Târguşor, judeţul Constanţa, pe anul 2021, în vederea achiziţionării unui autoturism pentru primaria comunei Târguşor, judeţul Constanţa.
	In acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.

